GiliGold/VAD_KnessetCorpus huggingface dataset:
דוד טל: תצטרך להחזיר אותי בחזרה להצבעה.
דוד טל: מה יצא לך מזה?
דוד טל: אתה לא דובר אמת.
משה גפני: הממשלה הקודמת החליטה להתנגד.
משה גפני: הממשלה הנוכחית לא דנה בעניין.
דוד טל: שיגיד את זה.
אופיר פינס-פז: יש עיקרון של רציפות.
אופיר פינס-פז: משרד המשפטים הודיע, שהעמדה לא השתנתה.
אופיר פינס-פז: זה שזה לא הגיע לוועדת שרים, זה נכון.
אופיר פינס-פז: זכותכם להביא את ההצעה לוועדת שרים.
זאב בוים: אני רוצה התייעצות סיעתית, כדי שוועדת שרים תדון בזה.
משה גפני: אני מחכה עם ההצעה כבר למעלה משנה, זאת הצעת חוק של חבר הכנסת זווילי ושלי.
משה גפני: יש רוב בוועדת החוקה נגד הצעת החוק.
משה גפני: אני מבקש שיצביעו.
משה גפני: עד שזה יגיע למליאה תהיה ועדת שרים.
משה גפני: למה לעכב את ההצעה?
אופיר פינס-פז: זאב בוים, אם אתה רוצה - תיענה, אם אתה לא רוצה - אל תבקש התייעצות, אבל אם כאן היום, חברי הקואליציה, ישימו פס עוד פעם על העניין הזה, אני לא אעבור על זה לסדר-היום.
אופיר פינס-פז: זה לא יהיה חד-צדדי.
יהודית נאות: אופיר פינס, אל תאיים על החברים.
אופיר פינס-פז: אני לא מאיים על אף אחד.
אופיר פינס-פז: זו לא שאלה של האופוזיציה.
משה גפני: מי שמצביע פה נגד הקואליציה, מעיפים אותו.
אופיר פינס-פז: אני לא מעיף אף אחד.
אופיר פינס-פז: הצעת החוק הזאת פוגעת בכל ההסכמים של מדינת ישראל.
אופיר פינס-פז: זה יסבך אותנו בכל העולם.
משה גפני: אופיר פינס, זה לא בסדר.
אופיר פינס-פז: זאת האמת.
אופיר פינס-פז: מה לא בסדר?
אופיר פינס-פז: שאני אומר את האמת.
משה גפני: מותר לך להגיד מה שאתה רוצה.
אופיר פינס-פז: זה סיכום הדיון שעלה כאן.
משה גפני: אם אתה מסכם באופן כזה, תאפשר גם לי להגיב.
משה גפני: אני לא מתכוון לפגוע באמנות הבין-לאומיות.
אופיר פינס-פז: זה המצב.
אופיר פינס-פז: אמרו את זה כאן בצורה המפורשת ביותר.
אופיר פינס-פז: מי בעד הצעת החוק של חבר הכנסת גפני?
אופיר פינס-פז: בעד - 5 נגד - 7
אופיר פינס-פז: הצעת החוק לא עברה.
אופיר פינס-פז: הצעת החוק עוברת למליאה בהמלצה להסרה.
אופיר פינס-פז: חברים, אני פותח את ישיבת ועדת החוקה, חוק ומשפט.
אופיר פינס-פז: על סדר-היום: הצעת חוק סדר הדין הפלילי (תיקון - הקלטת חקירות בווידיאו), התש"ס-1999, של חברי הכנסת יהודית נאות ואמנון רובינשטיין והצעת חוק לתיקון פקודת הראיות (מס' 15) (הודעת נאשם בעבירות חמורות), התשס"א-2000, של חבר הכנסת אמנון רובינשטיין.
אופיר פינס-פז: אנחנו צריכים לאחד את הצעות החוק?
דורית ואג: למזג באישור ועדת הכנסת.
אופיר פינס-פז: מי בעד מיזוג?
דורית ואג: הוועדה הזאת לא ועדת הכנסת.
אופיר פינס-פז: למה לא העברתם את בקשת המיזוג לוועדת הכנסת?
דורית ואג: הכול נעצר.
סיגל קוגוט: זה היה במרץ 2001.
אופיר פינס-פז: זה נעשה חודש לפני שנכנסתי לתפקידי בוועדת החוקה, חוק ומשפט.
אופיר פינס-פז: חברים, אני לא מתכוון הבוקר הזה לפתוח את הדיון בהצעות החוק האלה, אנחנו רק הולכים לקבוע את מגבלות הצעות החוק, הכספיות או התקציביות, ומטבע הדברים המקצועיות.
אופיר פינס-פז: ברור שאנחנו רוצים שיהיה המצב האופטימלי, הרצוי והראוי, אבל זה בלתי-אפשרי, כי הוא עולה ממון רב.
אופיר פינס-פז: לכן נצטמצם, על-פי דרישת שר המשפטים, למה שהוא מסוגל להבטיח את האכיפה שלו ואת היישום שלו.
אופיר פינס-פז: אם הממשלה אחר כך תרצה להציע הצעת חוק אחרת, אדרבה ואדרבה.
אופיר פינס-פז: אנחנו נשמח.
אופיר פינס-פז: אבל כרגע מדובר בהצעות חוק פרטיות של חברי כנסת, והן אמורות, לפי השקפת העולם שלי, לתת מענה יחסי נקודתי, לא משנה סדורה על כל המערכת, כי זה הממשלה צריכה לעשות.
אופיר פינס-פז: אני מבקש מחברי אמנון רובינשטיין שיתאר לנו את הנקודה שבה יש הסכמה עם משרד המשפטים.
אמנון רובינשטיין: הצעת החוק הזאת של יהודית נאות ושלי כבר עברה הרבה מאוד דיונים.
אמנון רובינשטיין: שני דברים נותרו.
אמנון רובינשטיין: המשטרה אמרה שאין לה אמצעים לבצע את החוק.
אמנון רובינשטיין: הצעתי לשר המשפטים שיהיה ביצוע הדרגתי של חמש שנים, והוא הציע שבע שנים, והסכמתי לשבע שנים.
אופיר פינס-פז: אני אקרא את המכתב שאמנון רובינשטיין כתב לשר המשפטים.
אופיר פינס-פז: אני מקווה ששר המשפטים מאשר אותו, כי הוא לא אמר לי אחרת.
אופיר פינס-פז: "בהתאם לסיכום עם עוזרך, אני מעלה על הכתב את עיקרי שיחתנו.
אופיר פינס-פז: סוכם כי הצעת החוק שעברה בתאריך זה וזה, בקריאה ראשונה, ביום זה וזה, ולאחר דיונים: 1) התמלול של הקלטת ייקבע בתקנות שיתקין שר המשפטים; 2) החוק יוחל בהדרגה על-ידי השר לביטחון פנים בתוך חמש שנים, וניתן להארכה של חמש שנים נוספות, באישור ועדת החוקה, ובתנאי שבתום חמש השנים הראשונות הוא יחול לגבי X מחוזות".
אופיר פינס-פז: לא כתוב לגבי כמה מחוזות מדובר.
אופיר פינס-פז: עד כאן יש הסכמה.
אופיר פינס-פז: אפשר לחוקק את זה?
אלינוער מזוז: זאת הסכמה עם משרד המשפטים.
אופיר פינס-פז: לכן הזמנו אתכם.
אופיר פינס-פז: אם תגידו לי שאפשר לחוקק, לא נחוקק או נחשוב.
חנה קלר: יש כאן שני מישורים.
חנה קלר: במישור הראשון, למעט התמלול, ההיערכות שצריכה לבינוי ולהכשרה של האנשים ולהיערכות בכלל לחקור, על-פי הדרך החדשה שמותוות כאן בהצעת החוק, אי-אפשר לבצע אותה ללא תוספת תקציבית.
חנה קלר: דיברנו לפני הישיבה עם ראש אגף התכנון ושאלנו אם היה ניתן, בפריסה לחמש שנים, ואפילו בשבע שנים ויותר, לקחת את זה מתקציב המשטרה הנוכחית ללא תוספת.
חנה קלר: אז קודם כול, הוא אמר שבכל תחנת משטרה חדשה, כאשר היא נבנית, מסתכלים בראייה של דרישות החוק הנוכחי ומנסים להתאים את החדרים הנדרשים, אבל החדרים בלבד והמצלמות הם לא העיקר.
חנה קלר: צריך גם הכשרה של כוח-אדם וגם כוח-אדם נוסף, ודווקא הניסיון הזה, שהזכיר חבר הכנסת יהלום, של חיפה, כשהיינו שם, ראינו מה המשמעות של היעדר כוח-אדם ביכולת שלהם לבצע את ההחלטות האלה.
חנה קלר: בפריסה לתקופה כל כך ארוכה זה הרבה יותר קל, גם מבחינת האוצר, גם מבחינתנו.
חנה קלר: אבל אני לא רואה שיש נכונות של האוצר, בשל המצב הקשה של אוצר המדינה.
חנה קלר: אנחנו לא יכולים להסכים לזה ללא שתהיה תוספת תקציבית שתתפרס על תקופה ארוכה.
חנה קלר: לגבי התמלול.
חנה קלר: המכתב מתייחס לתקנות של תמלול על-ידי שר המשפטים.
חנה קלר: מאחר ואנחנו הנוגעים בדבר, התקנות האלה צריכות להיות מותקנות על-ידי שני השרים, שר המשפטים והשר לביטחון פנים, וברור שהשר לביטחון פנים לא יכול לחתום על תקנה אם לא יהיה לו התקציב לביצוע של התמלול.
אופיר פינס-פז: נקבע שר המשפטים בהתייעצות עם השר לביטחון פנים.
חנה קלר: שר המשפטים והשר לביטחון פנים.
חנה קלר: שיהיו תקנות משותפות.
אלינוער מזוז: לגבי התמלול זה יפתור לנו את הבעיה אם הנוסח של סעיף 8(ג) יהיה "שר המשפטים יחד עם השר לביטחון פנים".
אלינוער מזוז: אם אנחנו מדברים עכשיו רק על המסגרת התקציבית, לא הוסמכנו להסכים, גם לגבי הנוסח הזה, שאנחנו מבינים את חשיבותו, וחושבים שהוא ראוי, כל עוד אין תקציב.
אלינוער מזוז: יש לנו כמה הערות קטנות לגבי הנוסח עצמו.
אופיר פינס-פז: מייד אני אקבל דיווח על מה הצביעו ועל מה לא הצביעו.
שאול יהלום: מה ההצעה שלך לגבי התקציב?
אופיר פינס-פז: ההצעה שלי לכבד את הצעת הממשלה.
יהודית נאות: הבאנו בחשבון שלא תהיה מחלוקת על היתרון הגדול של ההצעות, והבעיה היא כספית.
יהודית נאות: מלכתחילה, לפחות אצלנו, הצענו בהצעת החוק, שכל התחילה תהיה שנתיים מיום כניסת החוק לתוקף, ואז עוד פריסה לחמש שנים.
אופיר פינס-פז: אנחנו מדברים על פריסה של שבע שנים.
אופיר פינס-פז: זה די והותר.
שרון גמבשו: לפני שאני מדבר על הפריסה, אני רוצה לדבר על הדרך.
שרון גמבשו: חנה קלר אמרה שמהתקציב הנוכחי של המשטרה הם לא יכולים לעמוד בהצעת החוק.
שרון גמבשו: אבל תקציב משתנה כל שנה.
שרון גמבשו: לשם ההדגמה, תקציב המשטרה - המשרד לביטחון פנים, עכשיו אני יכול לעדכן, אחרי ההחלטה על קיצוץ של 6 מיליארד ממשרדי הממשלה מתברר שהתוספת נטו, הגדולה ביותר במשרדי הממשלה, היתה דווקא של המשרד לביטחון פנים.
שרון גמבשו: אי-אפשר לבכות על כך שאין תוספת.
אלינוער מזוז: זה ממש מפתיע לאור המצב.
שרון גמבשו: את באה אלי בטענות?
אלינוער מזוז: אני לא באה אליך בטענות.
אופיר פינס-פז: זה לא מפתיע, ועדיין אתם בוכים.
אופיר פינס-פז: אין סתירה בין הדברים.
אופיר פינס-פז: גם מקבלים וגם בוכים.
אופיר פינס-פז: אני כיר כאלה שגם לא מקבלים וגם בוכים.
שרון גמבשו: אני רק שם את העובדות על השולחן.
שרון גמבשו: התקציב גדל בלמעלה מחצי מיליארדי שקלים.
אופיר פינס-פז: ריאלי או נומינלי?
שרון גמבשו: איך שתרצה.
שרון גמבשו: אין הבדל.
שרון גמבשו: והגידול מהווה 7%-8% מתקציב המשרד לביטחון פנים, שזו תוספת נכבדת.
שרון גמבשו: להסתכל על התוספת הנוכחית ולגזור על העתיד ולומר: חברים, אין לנו, לא יהיה לנו.
שרון גמבשו: זה לא מקצועי.
שרון גמבשו: אם יבואו אנשי תקציב ויגידו דבר כזה, אני אגיד: חברים, זה כנראה לא בסדר העדיפויות שלכם.
שרון גמבשו: אם אני יודע שאני אומר למשרד לביטחון פנים בדיונים על התקציב כל שנה, שהמגמה שלנו היא כן להגדיל את תקציב המשרד לביטחון פנים, ובמגמה הזאת התחלנו השנה.
שרון גמבשו: אנחנו מבינים את המצוקות, מבינים הכול.
שרון גמבשו: אי-אפשר לשדרג את המשטרה ולעשות תיקון של 20 שנים ביום אחד.
אופיר פינס-פז: לידיעתכם, הנחתי הצעת הסתייגות על 120 מיליוני שקלים למשרד לביטחון פנים, לבניית שלושה בתי סוהר חדשים בשנת 2002.
שרון גמבשו: המגמה היא באמת להגדיל את תקציב המשרד לביטחון פנים על-פי היכולות.
שרון גמבשו: המשרד לביטחון פנים מתוך התוספת שהוא יקבל כל שנה, הוא יצטרך להקציב על-פי סדרי העדיפויות שלו.
אופיר פינס-פז: עוד לא הבנתי על כמה כסף מדובר?
שרון גמבשו: מייד נתווכח על הסכומים.
שרון גמבשו: לדעתי, כל מספר קולע, כי זה עניין של פרשנות החוק.
אופיר פינס-פז: נקבע את החוק בצורה כזאת שיהיה ברור מה הוא אומר.
שרון גמבשו: נגיד מה המינימום ומה המקסימום.
שרון גמבשו: המינימום זה לקנות מצלמות למשטרה, להכשיר את החוקר, להפעיל מצלמה כמו בבנק, ויהיה תיעוד.
שרון גמבשו: לדעתי, זה לא המצב המקסימלי, זה אופטימלי במסגרת המגבלות התקציביות, וזה עדיף על המצב הקיים, כי יש גם קלטת וידיאו שמתעדת את החקיקה.
שרון גמבשו: המצב המקסימלי הוא בניית אולפנים הוליוודיים בתוך תחנות המשטרה, עם טכנאים שישבו ויצלמו ויתעדו וישימו בספריית וידיאו.
שאול יהלום: ויתמללו.
שרון גמבשו: הסטיות הן כאלה, מהיקפים של מיליון שקל לרכש של 100 או 200 מצלמות, או אפילו יותר, ובזה אנחנו כן מוכנים לסייע--
אמנון רובינשטיין: מדובר על שבע שנים.
שרון גמבשו: אני מוכן לסייע כבר היום, לא בעוד שבע שנים, ברכש של מצלמות.
שרון גמבשו: --או בקשת המשטרה לתוספת תקני כוח-אדם.
שרון גמבשו: מדובר במעל למאה - - -
אופיר פינס-פז: את זה אנחנו לא נקבע.
אופיר פינס-פז: פה יהיו תקנות של השר לביטחון פנים ושר המשפטים.
אופיר פינס-פז: אתם תחליטו איזה מצלמות, איזה אולפנים.
אופיר פינס-פז: זה לא עניין של הוועדה בכלל.
שרון גמבשו: הפתרון הפשוט הוא לבוא ולהגיד: משרד האוצר ישלם.
שרון גמבשו: אבל אם נכניס את זה למסגרת התקציבית של המשרד לביטחון פנים בגרסה מסוימת - - -
אופיר פינס-פז: שרון גמבשו, שלא יתקיים בוועדה.
אופיר פינס-פז: טוב שאמרת מה הטווח, אבל לא נכריע פה בוועדה.
אופיר פינס-פז: לכן החלטנו שיהיו תקנות.
אופיר פינס-פז: הממשלה תחליט איך היא רוצה לטפל בזה.
אופיר פינס-פז: במה אנחנו צריכים להכריע?
אופיר פינס-פז: במגבלות הפעולה.
אופיר פינס-פז: זאת אומרת, מתי אנחנו מתעדים?
אופיר פינס-פז: בשלב מתן העדות, כפי שהמציעים הציעו בהצעת החוק הראשונה, או לאורך כל התהליך.
אופיר פינס-פז: וזה יקבע את עיקר הכסף.
אופיר פינס-פז: החוק לא עבר, משום ששר המשפטים הודיע לי אישית שלא מקובלת עליו ההכרעה של ועדת החוקה בעניין הזה, כי המשמעות שלה ההרחבה שיהודית קרפ הביאה.
אופיר פינס-פז: אם את רוצה לומר ההפך, תאמרי ההפך לפרוטוקול.
אופיר פינס-פז: זה מה ששר המשפטים אמר לי לאורך כל הדרך, שהוא לא יכול לממן את החוק בהרחבה הזאת.
אופיר פינס-פז: המציעים הציעו חוק הרבה יותר מצומצם.
אופיר פינס-פז: תרצה הממשלה, תציע חוק רחב.
אופיר פינס-פז: פה אנחנו נכריע.
אופיר פינס-פז: איך יעשו את זה?
אופיר פינס-פז: אם מצלמה על הכתף או באולפן הקלטות, שם הממשלה תכריע.
אלינוער מזוז: בלי להיכנס לשאלה של הטכנולוגיות, הרעיון הוא לא שתהיה מצלמה.
אלינוער מזוז: הרעיון הוא שיהיה תיעוד של חקירה.
אלינוער מזוז: זה אומר שמי שיראה את התיעוד של החקירה, יוכל לראות מה קורה ויוכל לשמוע מה אומרים בחקירה הזאת, ולא סתם לסמן וי, שהיתה שם מצלמה.
אלינוער מזוז: ראינו מצלמות שמצלמות לא בתנאים הראויים, ואני לא מתייחס עכשיו למה הם התנאים.
אופיר פינס-פז: אני עוצר אותך ברגע זה, זה לא מעניין את הוועדה.
אלינוער מזוז: זה מאוד דרמטי שהמסר שלכם יהיה, שאתם רוצים תיעוד של חקירה, ולא סתם מצלמה.
אופיר פינס-פז: אנחנו רוצים תיעוד של חקירה, ואנחנו לא נקבע אם זה סתם או לא סתם.
אופיר פינס-פז: את זה תקבעו אתם בממשלה.
אלינוער מזוז: מה שראוי עולה 35 מיליוני שקלים פלוס 27 מיליוני שקלים בשנה.
אופיר פינס-פז: אני רוצה שיהיה חוק.
אופיר פינס-פז: הדרך הזאת שאתם רוצים לנתב אותנו אליה תגרום לכך שלא יהיה חוק.
אופיר פינס-פז: תבינו מה אתם עושים.
אופיר פינס-פז: אתם רוצים, אז תתמודדו על זה בממשלה, בין השר לביטחון פנים לשר המשפטים ולשר האוצר.
אופיר פינס-פז: אל תכניסו את הוועדה לעניין הזה, כי זה יגרום לכך שלא יהיה חוק.
שאול יהלום: אני מסתכל על החוק בחיוב ותומך בו.
שאול יהלום: כל מה שאני מבקש, שייכנס עוד סעיף לחוק, ושבסעיף יהיה כתוב שיש רשות לבית-המשפט למנוע פרסום של קלטות, שבהם נראה נחקר במצב השולל את כבוד האדם.
יהודית נאות: יש על זה הצעת חוק פרטית אחרת.
שאול יהלום: אני מציע להכניס את זה לכאן.
אופיר פינס-פז: העיקרון מוסכם, אבל לאו דווקא בנוסח הזה.
אופיר פינס-פז: צריך למצוא נוסח מאוזן.
אופיר פינס-פז: אני מתחיל את ההצבעה.
אופיר פינס-פז: (קורא את שם הצעת החוק) מי בעד השם?
אופיר פינס-פז: בעד שם החוק - 5
אופיר פינס-פז: שם החוק אושר לקריאה שנייה ושלישית.
אופיר פינס-פז: (קורא סעיף 1 להצעת חוק סדר הדין הפלילי (חקירת חשודים), התשס"א-2000) יש הערות להגדרות?
אופיר פינס-פז: בעד סעיף 1 - 5 נגד - אין
אופיר פינס-פז: סעיף 1 עבר פה אחד.
אופיר פינס-פז: סעיף חובת התייצבות לחקירה בוטל.
אלינוער מזוז: למה?
אלינוער מזוז: איך יכולים לחייב אותנו לחקור בתחנה אם אין חובה על האדם להגיע?
ענת אסיף: הנוסח הזה הועבר בעקבות הישיבה האחרונה שהתקיימה.
ענת אסיף: כללנו את הסעיף, כי ציינו לעצמנו שצריך לדון בו.
ענת אסיף: כמו שהסעיף כתוב עכשיו, בלי שדנו על הסנקציות, מה המשמעויות - - -
אופיר פינס-פז: זה לא קשור לחוק.
אלינוער מזוז: זה קשור, כי מחייבים אותנו לחקור אותו בתחנה.
אלינוער מזוז: ההיגיון אומר שמה שאתה חוקר בתחנה, אתה מתעד בצילום.
אלינוער מזוז: בשביל שלא נעשה שימוש לרעה ולחקור אנשים במתנ"ס במקום בתחנה, ועל-ידי זה לא נצטרך לתעד, אמרו לנו: חובה עליכם לחקור בתחנה, אלא בנסיבות אלה ואלה.
אלינוער מזוז: בצד החובה שלנו לחקור בתחנה, אנחנו צריכים שהאדם יהיה חייב לבוא לתחנה.
אופיר פינס-פז: מה קורה היום?
אלינוער מזוז: אין חובה.
אלינוער מזוז: אנחנו יכולים לבוא ולעכב אדם, אם יש לנו עילה לעיכוב, או לעצור אדם, אם יש עילה למעצר, ואין חובה בחוק להתייצב.
אלינוער מזוז: לכן רצינו שזה יעוגן כאן, אפילו בלי סנקציות, אפילו כהפרת חובה חקוקה שזה יהיה.
סיגל קוגוט: גם על עד או רק על חשוד?
אלינוער מזוז: רק על חשוד.
אלינוער מזוז: פה חשוב לנו לגבי חשוד, משום שהחובה פה לחקור היא לגבי חשוד.
אופיר פינס-פז: ההכרעה שלי שהסעיף לא יעלה.
אופיר פינס-פז: (קורא סעיף 2 להצעת חוק סדר הדין הפלילי (חקירת חשודים), התשס"א-2000) מי בעד הנוסח?
אופיר פינס-פז: בעד סעיף 2 - 4
אלינוער מזוז: אולי אפשר להוסיף פה "אלא אם הוא סירב לבוא לתחנה", אם אין חובה להתייצב.
סיגל קוגוט: למה שאני אעגן בחוק את הסירוב שלו לבוא לתחנה?
סיגל קוגוט: אם הוא לא בא לתחנה, ברור שזה בשיקול דעת.
ענת אסיף: אלינוער מזוז, נעשה את זה בהצעת החוק הממשלתית.
יהודית נאות: הם צריכים לעבוד עד שאתם תגיעו.
יהודית נאות: יש היגיון שהם דורשות הכרעה.
יהודית נאות: מה כל כך מסובך?
אופיר פינס-פז: אלינוער מזוז, אם אני כותב כך או אחרת, אני קובע הלכה מרחיקת לכת.
אופיר פינס-פז: אם אני קובע שהוא יכול לסרב, החוק לא קובע שמותר לו לסרב, הוא גם לא קובע שמותר לו לסרב.
אופיר פינס-פז: אם אני קובע כאן קביעה, יש לה השלכות מרחיקות לכת.
אופיר פינס-פז: אני מציע לשקול את זה היטב.
אופיר פינס-פז: אני לא מציע לשנות את זה אגב אורחה, זה נורא מסובך.
אופיר פינס-פז: זה עניין אסטרטגי.
אופיר פינס-פז: כפי שאתם מציגים את זה, זה לא קשור להצעת החוק.
יהודית נאות: אני מציעה שהממשלה תגיש תוך שלושה חודשים את ההתייחסות שלה.
יהודית נאות: לא יכול להיות שיישאר חוק עם התליות.
אופיר פינס-פז: אלינוער מזוז, ברגע שכתוב ש"לא ניתן לנהלה", לא ניתן לנהלה מסיבות שונות, בין היתר, כי הוא לא בא.
חנה קלר: צריך לזכור, כמו שאלינוער מזוז אמרה, שבאנו עם נוסח שכלל את זה.
אופיר פינס-פז: לא תיאמתי דברים עם יהודית קרפ, אף-על-פי כן אני חושב שנכון לא לעשות את זה, כי אנחנו מחליטים בדבר אסטרטגי בדיון חפוז.
אופיר פינס-פז: עזבו את זה כרגע.
יהודית קרפ: אנחנו נבוא עם הצעה.
אופיר פינס-פז: אתם תמיד מוזמנים להביא כל הצעה לוועדה.
אופיר פינס-פז: מי בעד סעיף 2?
אופיר פינס-פז: הצבעה בעד סעיף 2 - 2 נגד - אין
אופיר פינס-פז: סעיף 2 אושר.
אופיר פינס-פז: (קורא סעיף 3 להצעת חוק סדר הדין הפלילי (חקירת חשודים), התשס"א-2000)
סיגל קוגוט: לא כתוב "בכל מהלכה".
ענת אסיף: רצינו לכתוב "ישקף את מהלכה".
סיגל קוגוט: נכון, הרי הם רוצים את הווידיאו, כדי שלא יצטרכו לכתוב כל הזמן.
יצחק הלוי: יש כאן בעיה בסעיף הזה.
יצחק הלוי: החוקר, במקום להתמקד בחקירה, במקום להתמקד בבדיקת האמת, לבדוק את החשד כלפי העבריין, ומתעסק בתנועות גוף.
אופיר פינס-פז: השאלה אם יש חוקר אחד או יותר.
אופיר פינס-פז: פה ברור שאדם אחד לא יכול גם לשאול את השאלות, גם לעשות את התיעוד, גם את הכתיבה וכן הלאה.
אופיר פינס-פז: השאלה אם אין יותר מחוקר אחד.
אופיר פינס-פז: חוקר אחד לא יכול לעשות זאת.
יצחק הלוי: בדרך כלל יש רק חוקר אחד.
אופיר פינס-פז: נכתוב שחקירה כזאת לא יכולה להיעשות על-ידי חוקר אחד.
חנה קלר: זאת המשמעות של כוח-האדם שביקשנו.
אופיר פינס-פז: המשמעות של כוח-האדם שתהיה פה היא היסטרית.
אמנון רובינשטיין: סעיף קטן (ב) זה לא סעיף שיהודית נאות ואני דרשנו.
סיגל קוגוט: סעיף קטן (ב) זה כשאין וידיאו.
אופיר פינס-פז: לא כתוב שאין וידיאו.
אופיר פינס-פז: אם את רוצה, תכתבי.
סיגל קוגוט: כתוב בסעיף 4 "דרכי התיעוד בתחנת המשטרה".
סיגל קוגוט: קוראים את כל החוק.
סיגל קוגוט: המודל הוא או שיש וידיאו, ואם אין וידיאו, יש כתב.
סיגל קוגוט: הכתב צריך לשקף את החקירה.
אופיר פינס-פז: מתי יש וידיאו ומתי אין וידיאו?
סיגל קוגוט: בעבירות החמורות, או כשאין אפשרות, עושים את זה אחרת.
יהודית קרפ: יש סדר היררכי של אופני התיעוד.
אופיר פינס-פז: אני אקרא גם את סעיף 4.
אופיר פינס-פז: (קורא סעיף 4 להצעת חוק סדר הדין הפלילי (חקירת חשודים), התשס"א-2000) חברים, הדיון לא ייגמר היום.
אופיר פינס-פז: אנחנו נייחד להצעה הזאת שעתיים או שלוש.
אופיר פינס-פז: זו הצעת חוק שצריך לעשות בה עוד הרבה עיבודים.
אופיר פינס-פז: אם הממשלה לא תגיד אחרת, נעשה את המינימום הנדרש, אלא אם כן תודיעו לנו על עמדה ממשלתית אחרת.
יהודית נאות: שוב נמתין תשעה חודשים?
אופיר פינס-פז: אי-אפשר לגמור את הדיון בהצעת החוק ברבע שעה.
אופיר פינס-פז: ונשארה רק רבע שעה עד למליאה.
יהודית נאות: אני לא קבעתי את מועד הדיון.
אופיר פינס-פז: אמרו לי שהכול מסוכם ונשאר להחליט כמה כסף זה עולה, וזה לא המצב.
חנה קלר: לאור העמדה של האוצר ולאור העובדה שהחוק הזה אמור להיכנס לתוקף שנתיים ממועד תחילתו, ובהדרגה במשך חמש שנים, אנחנו מבקשים לחזור למשטרה ולשאול אם באמת בנסיבות האלה, בהנחה שהתקציב ילך ויגדל בטור חשבוני, יכול להיות שאפשר יהיה לספוג את זה איכשהו.
חנה קלר: אני לא רוצה להתחייב, כי אני לא מוסמכת להתחייב.
אופיר פינס-פז: אני הולך לכנס את הישיבה יחסית במהירות.
אופיר פינס-פז: אני מבקש שידווח לי שהיתה ישיבה מסודרת על הצעת החוק הזאת, שהשתתפו בה משרד המשפטים, המשרד לביטחון פנים ואגף התקציבים של האוצר.
אופיר פינס-פז: אני מבקש לדעת את סיכום הישיבה לפני שאנחנו דנים שוב בהצעת החוק הזאת.
אמנון רובינשטיין: יש לי שתי הערות אינפורמטיביות לאנשי המשטרה.
אמנון רובינשטיין: קודם כול, שוחחתי עם זקן השופטים מאנגליה, לורד הרי וולף, שנמצא בישראל בתקופה הזאת, אשתו היא שופטת שלום, ושניהם אמרו לי שחובת ההקלטה בווידיאו באנגליה חסכה הרבה מאוד כסף למדינה.
אמנון רובינשטיין: הוא אומר שזה חיסכון אדיר.
אמנון רובינשטיין: אין משפטי זוטא.
דרור גבאי: זה חיסכון בזמן שיפוט.
אמנון רובינשטיין: הדבר השני באנגליה, שזה בית-משפט ללא נייר.
אמנון רובינשטיין: הקלטות הווידיאו נכנסות למחשב, והמחשב מריץ את זה.
אמנון רובינשטיין: בשלב מסוים, כשרוצים תמלול של זה, אז הוא נעשה.
אופיר פינס-פז: ברור שאנחנו רוצים ללכת קדימה, השאלה היא באיזה לוח-זמנים.
אמנון רובינשטיין: שבע שנים זה המון זמן.
יהודית נאות: ככל שנקדים להתחיל את המערכת בדברים הקטנים, זה ייכנס.
יהודית נאות: תחשבו כמה זמן לקח להכניס מחשב לרופאים בכירים שמעולם לא ראו אותו.
אופיר פינס-פז: הגישה שלך, של אמנון רובינשטיין ושלי, ושל כל חברי הוועדה, היא ללכת מהקל אל הכבד, לא לבוא עם אימפריות, לא בנציב הדורות הבאים ולא בהצעת החוק הזאת.
אופיר פינס-פז: לאט-לאט, צעד אחר צעד, ולא לנסות לתפוס את כל העולם, כי בסוף לא יהיה כלום.
יהודית קרפ: אנחנו חייבים לקיים ישיבה עם האוצר, אבל הייתי רוצה להבין מנציג האוצר האם לפי השקפת האוצר, הצעת החוק, כפי שהיא מוצעת כאן, מחייבת תוספת תקציבית.
יהודית קרפ: אני לא מדברת עכשיו על ההיקף, אלא דבר שהוא חדש למשטרה.
יהודית קרפ: האם זה מחייב תוספת תקציבית או שאתם חושבים שבמסגרת הפעילויות השוטפות של המשטרה, המשטרה יכולה "לאכול" את החוק הזה.
שרון גמבשו: רציתי לדבר על העניין הזה עם חבר הכנסת פינס עוד לפני הדיון, אבל לא הספקתי.
שרון גמבשו: 99% מתקציב המדינה נמצא במשרדים.
שרון גמבשו: 1% הוא רזרבה כללית, שמסתיימת מהר מאוד.
שרון גמבשו: על מה אנחנו מדברים?
שרון גמבשו: כל הצעת חוק שמשרד יגיד: לא עשיתי את זה עד היום, הנושא חדש, תנו לי תקציב נוסף - הכול יתנקז לאותו 1%?
שרון גמבשו: זה הכסף הנותר שיש.
שרון גמבשו: זה תקציב האוצר.
שרון גמבשו: על זה אנחנו מדברים.
שרון גמבשו: מה שהמשרדים צריכים לעשות, זה להכניס את החוקים לסדרי העדיפויות שלהם בבניית תקציב בכל שנה.
שרון גמבשו: אני לא מדבר על השנה.
שרון גמבשו: השנה נגמרה כבר.
שרון גמבשו: כאשר יש תקציב חדש.
אופיר פינס-פז: שרון גמבשו, צריך תקציב היערכות, ואחר כך זה צריך להיבלע לתוך תקציב המשטרה.
שרון גמבשו: מה זה תקציב היערכות?
שרון גמבשו: יש תקציב פיתוח.
אופיר פינס-פז: זה תקציב חד-פעמי.
שרון גמבשו: למשטרה יש תקציב פיתוח.
אופיר פינס-פז: אבל הוא מיועד.
אופיר פינס-פז: אתה יכול להחליט שאתה לא בונה בתי סוהר, אתה בונה את זה.
שרון גמבשו: אני מחליט?
אופיר פינס-פז: גם אתה וגם הם.
שרון גמבשו: אני לא מחליט.
אופיר פינס-פז: אני לא מנהל את אגף התקציבים, זה גם לא ענייני, זה עניין של הממשלה.
אופיר פינס-פז: הממשלה תחליט מה שהיא רוצה.
אופיר פינס-פז: זה דיון שצריך להתנהל בתוך הממשלה.
אופיר פינס-פז: תחליטו מה שאתם רוצים, רק תחליטו.
אופיר פינס-פז: אנחנו נחוקק את החוק.
אופיר פינס-פז: אנחנו מחוקקים אותו בריסון, מהקל אל הכבד, לאורך שנים.
דורית ואג: האם קובעים זמן משוער לקיום הישיבה הבאה?
אופיר פינס-פז: אני רוצה לגמור את הדיון תוך שלושה שבועות.
אופיר פינס-פז: נסו להיכנס בין משרדי הממשלה עד סוף ינואר.
אופיר פינס-פז: שלום לכולכם, אני פותח את הישיבה.
אופיר פינס-פז: נתחיל בצו העיריות – עבירות קנס, תיקון, עירית אור עקיבא.
יפעת רווה: אני אומר באופן כללי – זה צו שמתבקש על ידי העיריות, במקרה זה – אור עקיבא.
יפעת רווה: הצווים התבקשו על ידי המועצות המקומיות השונות.
יפעת רווה: אנחנו עברנו עליהם כדי לנסות להתאים, פחות או יותר, את דרגות הקנס במידת האפשר.
יפעת רווה: זה לא מושלם כי יש עדיין פערים.
יפעת רווה: גם ניסינו להתאים, במידת האפשר, כאשר יש חוק של המדינה באיזה נושא, שלא יהיו פערים גדולים מידי.
אופיר פינס-פז: יש מה להוסיף על הצו הספציפי הזה?
אופיר פינס-פז: לאנשים שבאו לכאן מאור עקיבא יש מה להוסיף?
אליעזר דר: לא.
אופיר פינס-פז: אז קודם כל – בנוגע להבערת קוצים אני לא מסכים לקנס של 490 ₪.
אופיר פינס-פז: תורידו את זה לדרגת הקנס הנמוכה יותר, שהיא 320 ₪, כך נדמה לי.
אופיר פינס-פז: דבר נוסף – סעיף 85 (א) מוזר בעיניי: "הסרה, השחתה, לכלוך, שבירה או קלקול של כל בניין, מיתקן ורכוש או חפץ השייך למועצה.
אופיר פינס-פז: .." ומה בקשר למה שלא שייך למועצה?
אופיר פינס-פז: שזה יהיה או על כולם, או על אף אחד.
יפעת רווה: יש גם סעיף קודם, סעיף 58, שמדבר על דברים שגורמים נזק לרחוב ומפריעים לתנועת הציבור.
אופיר פינס-פז: אני יודע, אבל אלה שני דברים שונים, שתי עבירות שונות.
אופיר פינס-פז: אני מציע שהסעיף הזה ינוסח באופן כולל.
דרור קרידי: האבחנה היא בין רשות הפרט לרשות הציבור.
יפעת רווה: הסעיף כבר קיים.
יפעת רווה: קודם כל – פה זה רק הפיכה של העבירה לעבירת קנס.
יפעת רווה: חוק העזר קיים.
אופיר פינס-פז: החוק לא נראה לי.
אופיר פינס-פז: אני משאיר את זה ברמת משפט, אני לא מסכים שזה יהיה קנס.
אופיר פינס-פז: בנוסף – בסעיף 45 – ניתן קנס של 320 ₪, האם זה נראה לכם?
אופיר פינס-פז: מה זה טיפוס על דשא?
יפעת רווה: הסעיפים האלה קיימים.
יפעת רווה: מכל מקום, זה הניסוח הקיים.
אופיר פינס-פז: אני לא מסכים בכלל לקנס על דריכה על דשא, גם לא קנס קטן יותר.
אליעזר דר: אפשר למחוק את המילה "דשא" אבל צריך להשאיר את הצמחים.
אופיר פינס-פז: אבל נאמר לי שיש חוק, אי אפשר לגעת בו.
אליעזר דר: נכון, אנחנו מתייחסים לחוק העזר העירוני, שקיים.
אופיר פינס-פז: אין לי סמכות לקבוע את החוקים.
אופיר פינס-פז: אני רק יכול להחליט שהם לא עבירת קנס.
אופיר פינס-פז: מי שרוצה – שילך לבית המשפט.
דורית ואג: אנחנו מוחקים את סעיף 45?
יפעת רווה: אפשר לקבוע חלק מהסעיף כעבירת קנס.
אופיר פינס-פז: זה אפשרי.
אופיר פינס-פז: מה זה בסעיף 59 (א) – תליית כבסים?
אופיר פינס-פז: אני מודע לזה שזה לא אסתטי לתלות כביסה בחזית הבית, אבל אני לא חושב שצריך לתת קנס לעקרת הבית.
אליעזר דר: נדמה לי שיש פה חוסר הבנה מסוים.
אליעזר דר: אור עקיבא עד היום תבעה על כל עבירה על חוק העזר בבית המשפט.
אליעזר דר: למעשה זה קיפח את התושב.
אליעזר דר: אנחנו באים מתוך מגמה למען התושב.
אליעזר דר: לא ייתכן שתושב אור עקיבא יקבל בבית המשפט קנס של 1,500 שקל על עבירה שבחדרה משלמים עליה 300 ₪.
יפעת רווה: ואם מורידים את דרגת הקנס?
אופיר פינס-פז: אנחנו בדרגה הנמוכה, ממילא.
אופיר פינס-פז: אני חושב שזה לא לעניין לבוא לעולה חדשה שהיגיעה לאור עקיבא ולקחת אותה לבית המשפט על זה.
אופיר פינס-פז: הרבה יותר קל לקחת 215 ₪ בקנס מאשר 1,500 ₪ בבית המשפט.
אליעזר דר: עדיין לא עבדנו לפי חוק העזר הזה, כלומר- עד היום אנחנו שולחים לבית המשפט.
אליעזר דר: אין לנו ניסיון, עדיין, עם אכיפה של קנס.
יפעת רווה: כמה בית המשפט נותן על זה?
אליעזר דר: גם 600 וגם 700 ₪.
אליעזר דר: הכוונה היא להקל על התושב.
אופיר פינס-פז: הסעיף מנוסח באופן מאד גורף.
אופיר פינס-פז: אם היה מדובר על מקומות ציבוריים – בוודאי שהייתי מסכים.
אופיר פינס-פז: הבעיה היא שזה על הבית הפרטי.
יפעת רווה: אפשר לקבוע בסעיף 59(א) – תליית כבסים ברחוב, במרפסת, בחלון - - לנסות להפריד את החלק הציבורי מהפרטי.
יפעת רווה: לאשר את הקנס על תליית כבסים ברחוב, ולמחוק את המרפסת.
אופיר פינס-פז: נשאיר "ברחוב" זה בהחלט מקובל.
יפעת רווה: אנחנו צריכים לחזור לעבירה של דריכה וטיפוס על הדשא.
יפעת רווה: תגידו אתם איזה חלק אפשר להשאיר.
אליעזר דר: אנחנו רוצים "מדריכה או טיפוס על גדר.
אליעזר דר: ."
אופיר פינס-פז: אבל אני גם לא מסכים ל "הליכה בגן שלא בשבילים".
יפעת רווה: "דריכה או טיפוס על גדר, משוכה, שער או סורג שבתוך גן או הגודרים אותו או שבירה, או השחתה של גדר, משוכה, שער או סורג בתוך גן".
יפעת רווה: עד כאן.
אופיר פינס-פז: "הליכה בגן" – למחוק.
אופיר פינס-פז: מי מנסח את זה עכשיו?
דורית ואג: משרד הפנים מנסח, והייעוץ המשפטי של הוועדה בודק את זה, ואתה חותם.
אופיר פינס-פז: את כל סעיף 6 אני לא מאשר, את כל נושא פתיחת בתי עסק וסגירתם בימי מנוחה.
יפעת רווה: ומה בקשר לשעות מנוחה?
אופיר פינס-פז: אני מדבר על פתיחת בית עסק בימי מנוחה: 4.2 (א).